Seega palub Eesti Lipu Selts vabandust juba ette, kui emadepäeva hommikul liiga vara elanikke koputuse või uksekella helinal tülitatakse. Vaatame, kuidas kodanikud lipuseltsi algatusele ja noorte tahtele vastavad. Lipuselts ei taha teha suuri sõnu ega kihutada kiirustades kedagi eeskuju järgima. Puudub kogemus ja teadmine, kuidas kodanikud taolisesse  palumata abisse suhtuvad. Seda enam, et emadepäev ei ole majaomanike jaoks kohustuslik lipu heiskamise päev. Sindi linnas on lipuseltsi algatusele peakoordinaatorina abiks noor kaitseliitlane Kardo Kase.